b'\n_START_ARTICLE_\nIvan Bulatovi\xc4\x87\n_START_PARAGRAPH_\nIvan Bulatovi\xc4\x87 (Cerovica, Rovca, 1873. - Cetinje, 7. lipanj 1943.), crnogorski vojvoda, general, komita, borac Za Pravo, \xc4\x8cast i Slobodu Crne Gore i vo\xc4\x91a ustanka plemena Rovca protiv srpskog prisjednjenja Kraljevine Crne Gore._NEWLINE_Zavr\xc5\xa1io je Ivan Bulatovi\xc4\x87 crnogorsku \xc4\x8dasni\xc4\x8dku \xc5\xa1kolu a 1902. je dobio \xc4\x8din potporu\xc4\x8dnika. Istakao se u Prvom balkanskom ratu te je dobio crnogorsku Obili\xc4\x87a medalju. Tijekom Drugog balkanskog rata na Bregalnici (Makedonija) u obrani \xc4\x8dasni\xc4\x8dke \xc4\x8dasti ubio zapovjednika Mora\xc4\x8dkog bataljuna Miletu Be\xc4\x87kovi\xc4\x87a, osu\xc4\x91en na 14 godina robije. 1914. rehabilitiran i postavljen za zapovjednika Rova\xc4\x8dkoga bataljuna Crnogorske vojske._NEWLINE_1919. glavni organizator Bo\xc5\xbei\xc4\x87ne pobune u Rovcima protiv srpskog anektiranja crnogorske dr\xc5\xbeave. Ukazom generala Milutina Vu\xc4\x8dini\xc4\x87a postavljen u drugoj polovici 1920. za \xc4\x8dlana Glavnog sto\xc5\xbeera Crnogorske vojske u Italiji. Iste ga je godine Kralj Nikola I. Petrovi\xc4\x87 imenovao titulom crnogorskog vojvode._NEWLINE_Podrobniji \xc4\x8dlanak o temi: Crnogorska vojska 1919.-1921._NEWLINE_Rujna 1924. u Skadru (Albanija), skupa s grupom crnogorskog majora Pera Vukovi\xc4\x87a, dogovarao s predstavnicima makedonsko-bugarskog VMRO zajedni\xc4\x8dke vojne akcije. U drugoj polovici 1920-ih oti\xc5\xa1ao je u SSSR i tamo postao general Crvene armije. U\xc4\x8desnik \xc5\xa0panjolskog gra\xc4\x91anskog rata 1936.-1938. godine, kamo se na\xc5\xa1ao na listi osoba za likvidiranje sovjetske tajne slu\xc5\xbebe. 1940. je u Francuskoj a 1941. ponovno u Crnoj Gori._NEWLINE_1942. formirao bataljun u vojsci svoga saborca generala Krsta Popovi\xc4\x87a. Bio zamjenik generala Popovi\xc4\x87a u njegovoj Crnogorskoj narodnoj vojsci (Lov\xc4\x87enska brigada)._NEWLINE_\xc4\x8cetnici su pripremali ubojstvo generala Bulatovi\xc4\x87a._NEWLINE_Umro je prirodnom smr\xc4\x87u lipnja 1943. na Cetinju.\n_START_SECTION_\nVanjske veze\n_START_PARAGRAPH_\nCrnogorska enciklopedija'